== Efterfølgende krav og retssager ==
I [[1960]] rettede det lokale fangerråd skriftlig henvendelse til [[Grønlandsministeriet]] og fremsatte krav om en årlig erstatning for de tabte områder. Den danske stat besvarede imidlertid ikke henvendelsen,<ref name=echr/> og først i [[1985]], efter Brøsted og Fægteborgs dokumentariske bogudgivelse, blev sagen atter rejst fra inughuits side. Der blev således rejst krav mod den danske stat om erstatning for bl.a. tab af fangstområder som følge af baseanlæggelsen og befolkningens tvangsflytning. Kravet medførte, at der i 1987 blev nedsat en undersøgelseskommission, der syv år senere afgav beretning om forløbet. Beretningen løste ikke tvisten, og i [[1996]] anlagde Thule-stammen og ca. 600 medlemmer af stammen sag ved [[Østre Landsret]] mod [[Statsministeriet]] med påstand om ret til at bebo og anvende den tidligere boplads og et krav på erstatning på 25 mio. kr. (senere forhøjet til et krav på 235 mio. kr.) samt en erstatning på 250.000 kr. til hver person, der var blevet tvangsforflyttet i 1953.
Historie Videnskab Humaniora